8 लोगों की मौत, 10 घायल; मरने वालों में ज्यादातर प्रवासी
US Texas Brownsville Bus Stop Road Accident Update  अमेरिका के टेक्सास में सिटी बस स्टॉप पर खड़े लोगों को एक SUV कार ने टक्कर मार दी। रविवार को हुए हादसे में 7 लोगों की मौत हो गई, वहीं 10 लोग घायल हो गए
अमेरिका के टेक्सास में सिटी बस स्टॉप पर खड़े लोगों को एक SUV ने टक्कर मार दी। रविवार को हुए हादसे में 8 लोगों की मौत हो गई, वहीं 10 लोग घायल हो गए। हादसा टेक्सास के ब्राउन्सविल में एक प्रवासी शेल्टर होम के बाहर स्थित बस स्टॉप पर हुआ। मारे गए लोगों में कुछ प्रवासी भी हैं। पुलिस ने टक्कर मारने के आरोपी व्यक्ति को हिरासत में ले लिया है।
शेल्टर होम के डायरेक्टर ने बताया कि लोगों को टक्कर मारने के बाद गाड़ी पलट गई और लुढ़कते हुए 200 फीट दूर तक गई। जांच अधिकारी पता लगा रहे हैं कि ये एक हादसा था या जान-बूझकर टक्कर मारी गई थी।
हादसे की 3 तस्वीरें...
जांच में सहयोग नहीं कर रहा आरोपी
पुलिस अधिकारी सैंडोवल ने बताया कि आरोपी ड्राइवर कुछ भी बताने से इनकार कर रहा है। वो जांच में बिल्कुल सहयोग नहीं कर रहा है। इलाज के बाद उसे सिटी जेल में ट्रांसफर किया जाएगा। इसके बाद उसके फिंगर प्रिंट्स और फोटो लेकर उसकी पहचान की जाएगी। वहीं आरोपी के नशे में होने का पता लगाने के लिए उसके ब्लड सैंपल की रिपोर्ट ली गई है।
रिपोर्ट्स के मुताबिक ब्राउन्सविल में एक ही प्रवासी शेल्टर होम है, जो हजारों प्रवासियों को मैनेज करता है। टाइम मैग्जीन की रिपोर्ट के मुताबिक इस शेल्टर हाउस की कैपिसिटी केवल 250 लोगों की है, जबकि इनके पास रोजाना करीब 400 लोग आते हैं। कुछ हफ्तों में तो प्रवासियों की तादाद इतनी बढ़ गई है कि लोकल प्रशासन को वहां पर इमेरजेंसी तक लगानी पड़ी है।
ये खबर भी पढ़ें...
रोड क्रॉस कर रहे लोगों को कार से रौंदा... VIDEO:मौके पर ही 5 की मौत, 13 घायल; टक्कर मारकर नोट उड़ाते हुए भागा ड्राइवर
चीन से एक हैरान कर देने वाला वीडियो सामने आया है। इसमें एक BMW कार लोगों को कुचलते हुए नजर आ रही है। हादसे में पांच लोगों की मौके पर ही मौत हो गई, जबकि 13 लोग घायल हैं। न्यूयॉर्क टाइम्स की रिपोर्ट के मुताबिक, टक्कर मारने के बाद ड्राइवर को गाड़ी की खिड़की से नोट उड़ाते हुए भी देखा गया।
घटना गुरुवार को ग्वांगझोउ शहर में हुई। इसका वीडियो सोशल मीडिया पर वायरल हो रहा है। वायरल वीडियो में देखा जा सकता है कि एक ब्लैक कलर की BMW कार तेज रफ्तार से लोगों को रौंदते हुए निकल जाती है। इस मामले में एक 22 साल के युवक को गिरफ्तार किया है। पूरी खबर यहां पढें..
टक्कर ऐसी, लगा कोई नहीं बचेगा; सिर्फ कार ड्राइवर की मौत, पिकअप और बाइक सवार बच गए
अमेरिका के मैलिबू इलाके में एक खतरनाक सड़क हादसा हुआ। जिसमें एक चोरी की कार पिकअप से टकराई और पिकअप सामने ट्रैफिक सिग्नल पर खड़े बाइक सवार से जा टकराई। यह हादसा CCTV में कैद हो गया। इसे देखने से लग रहा है कि तीनों वाहनों पर सवार लोग शायद ही बचे हों, लेकिन इसमें सिर्फ कार सवार की मौत हुई। पढ़ें पूरी खबर...